google/wiki40b huggingface dataset:
Miroslav Galanda

Životopis

Študoval na Lekárskej fak. UK Bratislava v Martine (1963-1966), 1980 CSc., 1992 doc. Pôsobil na Lekárskej fak. v Martine (1969-1970), na Neurologickej klinike v Bratislave, v Hradci Králové, v Prahe, od roku 1986 pôsobí v NsP F.D.R. v Banskej Bystrici, od roku 1999 ako prednosta Neurochirurgickej kliniky SPAM. V 70. a 80. rokoch významne prispel k zavedeniu elektrostimulačných stereotaktických metód v neurochirurgii, vypracoval metódy chronickej stimulácie v oblasti horného cerebelárneho pedunklu na ovplyvnenie hyperkinéz a spasticity pri DMO stereotaktickou metódou s prezentáciou na európskych a svetových neurochirurgických podujatiach. V roku 1986 založil a vybudoval prvé neurochirurgické pracovisko v stredoslovenskom regióne (od roku 1999 Neurochirurgické klinika SPAM) a podieľal sa na výchove nových neurochirurgov. Od. roku 1999 vykonáva funkciu prezidenta Slovenskej neurochirurgickejm spoločnosti, je členom redakčnej rady časopisu Česká a slovenská neurologie a neurochirurgie. Je spoluautorom odborných publikácií a vysokoškolskej učebnice, publikoval vedecké práce v domácich i zahraničných periodikách a monografiách. Je autorom realizovaného zlepšovacieho návrhu a patentu. Pôsobí ako krajský odborník pre neurochirurgiu.
Brixton

Brixton je štvrť nachádzajúca sa v juhozápadnom Londýne, v mestskom obvode Lambeth. Susedí so štvrťami Stockwell, Kennington, Camberwell, Tulse Hill a Herne Hill. Nachádza sa približne 5,3 km smerom na juhozápad od pamätníku Charing Cross.
Brixton je známy je predovšetkým početnou karibskou komunitou, bohémskym spôsobom života, ale i drogami, vysokou kriminalitou a násilnosťami z prvej polovice 80. rokov.

História

Prvá zmienka o Brixtone pochádza z roku 1067, kde sa spomína Brixistane (slovo znamenajúce „pri kameni Brightsige“). Až do začiatku 19. storočia bolo okolie Brixtonu pusté. Potom nastal rozvoj s osídlovaním okolia Stockwellu, Brixton Hill a Coldharbour Lane. Prudký rozvoj nastal až po otvorení Vauxhall Bridge, vďaka ktorému sa výrazne zlepšilo dopravné spojenie s centrálnym Londýnom, čo podnietilo ďalší rozvoj predmestksého osídlenia.
V 20. storočí sa sem nasťahovali prisťahovalci z Karibiku a Brixton sa stal neoficiálnym hlavným mestom jamajskej a karibskej komunity vo Veľkej Británii.

Brixton dnes

V Brixtone sa nachádza šesť významných sídlisk (tzv. housing estates) Myatts Field na Vassall Road; Angell Town na Brixton Road, na hranici s Camberwellom; Loughborough v centre Brixtonu; Moorlands Estate na Coldharbour Lane, St. Matthew's nachádzajúci sa na zázcestí medzi Brixton Hill and Effra Road a ďalej na juh od St Matthew's sa nachádza Tulse Hill. Na týchto šiestich miestach žije pomerná väčšina obyvateľov Brixtonu.
Do Brixtonu chodia mnohí ľudia nakupovať na rušný trh, ktorý sa nachádza v okolí ulíc Electric Avenue a Brixton Station Road. Brixton je taktiež centrom nočného života a v nedeľu ráno sa na brixtonských uliciach stretávajú poslední návštevníci klubov s prvými veriacimi, ktorí sú na ceste na bohoslužby.
Za posledných 20 rokov sa do Brixtonu sťahuje čoraz viac príslušníkov strednej vrstvy, čo prispieva ku džentrifikácii oblasti a rastu cien nehnuteľností. Napriek tomu má Brixton stále povesť „drsného“ miesta, a to najmä kvôli nepokojom v rokoch 1981 a 1985. Naďalej považovaný za nebezpečné miesto, kde násilie a predaj drog ešte úplne nevymizli. 17. apríla 1999 vybuchla pred supermarketom Iceland na Brixton Road, klincová bomba. Pri výbuchu boli vážne zranené štyri osoby, vrátane novorodenca, ďalšie osoby boli zranené ľahko. Výbuch v Brixtone bol prvým zo série troch bombových útokov – ďalšie sa odohrali v nasledujúcich týždňoch na Brick Lane a v Soho. Útoky mal na svedomý pravicový extrémista David Copeland. Súd ho odsúdil na doživotný trest. 28. septembra 2006 posterelili v pobočke rýchlého občerstvenia McDonald's dvoch ľudí. Jeden bol zranený ťažko, druhý ľahko.
Épinay

Poloha

Obec má rozlohu 13,54 km². Najvyšší bod je položený 194 m n. m. a najnižší bod 148 m n. m.

Obyvateľstvo

Počet obyvateľov obce je 306 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Dominelais

Poloha

Obec má rozlohu 32,45 km². Najvyšší bod je položený 105 m n. m. a najnižší bod 22 m n. m.

Obyvateľstvo

Počet obyvateľov obce je 1 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hampton Court Palace

Hampton Court Palace je pôvodný kráľovský palác v londýnskom obvode Richmond. Palác je vzdialený 18,9 km na juhozápad od Charing Cross. V súčasnosti je prístupný pre verejnosť. V parku pri paláci sa každý rok koná kvetinová slávnosť Hampton Court Palace Flower Show.

Dejiny

Od roku 1263 sa na mieste súčasného paláca nachádzal statok Rytierov maltézského kríža. V roku 1505 si prenajal túto usadlosť najvyšší komorník sir Giles Daubeney a využíval ju na rozptýlenie Henricha VII.
Thomas Wolsey, v dobe keď zastával funkciu arcibiskupa z Yorku a prvého ministra kráľa, prevzal prenájom a pôvodné panské sídlo nechal v priebehu nasledujúcich siedmich rokoch zrekonštruovať a vytvoril tak základ súčasnej podoby paláca. Wolsey chcel vytvoriť z tohoto paláca kardinálske renesančné sídlo podľa vzoru talianskych palácov.
Palác si privlastnil, ešte za života Wolseyho, asi v roku 1525, Henrich VIII. Tudor, ktorý dal postaviť Veľkú aulu – poslednú veľkú stredovekú aulu postavenou pre anglického panovníka a tenisový kurt (pre pôvodnú verziu tenisu, z ktorého sa vyvinula súčasná podoba tenisu).
Roku 1604 bol palác miestom rokovania Jakuba I. s reprezentáciou anglických puritánov, známeho ako Hampton Court Conference. Dôsledkom neúspechu rokovania bolo rozhodnutie kráľa Jakuba I. vydať vlastnú verziu biblie, tzv. Bibliu kráľa Jakuba (anglicky King James Version Bible).
Za vlády Márie II. a Viliama III. Oranžského bola časť prestavieb vzniknutých v dobe Henricha VIII. zbúraná a časť štátnych komnát sa začala bežne používať. Polovica paláca bola v období rokov 1689 až 1694 prestavaná. Po smrti kráľovnej Márie stratil Viliam záujem o rekonštrukcii paláca. Potom bol palác znovu zanedbávaný až do doby Juraja II. a jeho manželky Karolíny, kedy bol palác vybavený novým nábytkom, ktorý navrhol architekt William Kent. Kráľovnine súkromné komnaty – kúpeľňa, spálňa a súkromná kaplnka – sú prístupné verejnosti.
Od roku 1760 panovníci preferovali iné londýnske sídla, a tak Hampton Court prestal byť využívaný ako kráľovský palác.
Roku 1796 sa začala rekonštrukcia Veľkej auly a po jej dokončení roku 1838 kráľovná Viktória sprístupnila palác pre verejnosť. Veľký požiar v kráľovskej spálni roku 1986 si vyžiadal rekonštrukciu niektorých miestností, ktoré boli ukončené roku 1995.

Labyrint

Blízko Hampton Courtu je svetoznámy labyrint zo živého plotu. Bol založený okolo roku 1689 až 1695 Jurajom Londonom a Henrym Wisem pre Viliama Oranžského.
Labyrint sa rozprestiera na ploche 1 300 m² a je dlhý 800 m. Je pravdepodobné, že bol vytvorený na mieste predchádzajúceho bludiska vytvoreného pre kardinála Wolseyho. Plot tvorili pôvodne stromčeky hrabu, ale časom boli na jeho opravy použité i iné druhy stromčekov a krov.
Labyrint sa nachádza v záhradách s rozlohou 243 000 m² obklopujúcich palác.
Chassignolles (Haute-Loire)

Poloha

Obec má rozlohu 18,27 km². Najvyšší bod je položený 1 100 m n. m. a najnižší bod 666 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Simeon II.

Biografia

Simeon sa narodil 16. júna 1937 v bulharskej Sofii. Panovníkom svojej krajiny sa stal 28. augusta 1943 po smrti svojho otca Borisa III. Po Druhej svetovej vojne a zrušení monarchie v Bulharsku v roku 1946 odcestoval s rodinou do Egypta a od roku 1951 žil v Španielsku. V roku 1990, už niekoľko mesiacov po páde komunizmu, získava Simeon II. nový bulharský pas. Svoju rodnú krajinu navštívil prvýkrát od detstva v roku 1996, 50 rokov od zrušenia monarchie. Simeona II. vítali pri návrate davy jasajúcich Bulharov. Nedlho po príjazde sa začal politicky angažovať, a ako som spomenul, po víťazstve vo voľbách sa stal bulharským premiérom. Rôzne kráľovské majetky v Bulharsku, ktoré boli rodine znárodnené počas komunistickej éry, boli vrátené kráľovskej rodine. Simeon II. sa nikdy oficiálne nevzdal nároku na bulharský trón. Počas exilu používa titul „cár Bulharov“ vo svojich politických vyhláseniach. Avšak, keď sa ujímal funkcie premiéra, prisahal, že bude chrániť republikánsku ústavu krajiny.

Coburgovci a Slovensko

Coburgovský rod, resp. vetva, ktorá obsadila bulharský trón, má veľmi silné väzby so Slovenskom. V čase, keď vlastnil na Slovensku majetky Simeonov starý otec Ferdinand I., Slovensko tvorilo organickú súčasť európskych dejov a taktiež úzko súvisí s dynastiou, ktorá v Bulharsku vládla od roku 1887 do roku 1946. Ferdinand I. ešte ako bulharský cár, ale hlavne po svojej abdikácii v prospech svojho prvorodeného syna Borisa (Simeonovho otca), naďalej navštevoval Slovensko – kraj, ktorý si zamiloval. Tu sa mohol naplno venovať svojim záľubám: botanike, cestovaniu, poľovačkám a entomológii. V Antolskom kaštieli, ktorý bol pôvodne poľovníckym zámkom Coburgovcov, sa Ferdinand zdržiaval naozaj často. V kaštieli vo Svätom Antone býval od 30. rokov 20. storočia do roku 1944. Na Slovensku sa zdržiaval taktiež v kaštieli na Prednej Hore. Svoju reumu si cár liečil niekoľkokrát v Piešťanoch, navštevoval aj Kúpele Sliač a Korytnica. S obľubou chodil na Sitno, Čabraď a Muráň. Vlastnil terénne auto značky Mercedes, ktoré obdivovali hlavne deti, keď prechádzal svojimi obľúbenými miestami. Slovensko opustil definitívne v roku 1944, kedy odcestoval do Coburgu, kde v roku 1948 umiera.
Morchain

Poloha

Obec má rozlohu 5,84 km². Najvyšší bod je položený 83 m n. m. a najnižší bod 61 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Marceau (Ardennes)

Poloha

Obec má rozlohu 4,8 km². Najvyšší bod je položený 231 m n. m. a najnižší bod 153 m n. m.

Obyvateľstvo

Počet obyvateľov obce je 370 obyvateľov (2009).
Graf vývoja obyvateľstva:
Zdroje: INSEE
Európs (syn Aigialea)

Európs (starogr. Εὕρωψ – Európs, lat. Europs) je v gréckej mytológii syn a nástupca sikyónskeho kráľa Aigialea.
Európs bol synom Aigialea, ktorý bol zakladateľom a prvým kráľom mesta Aigialea, neskôr po mnohých storočiach pomenovaného na Sikyón po rovnomennom kráľovi Sikyónovi. Podľa gréckeho autora Eusebia z Kaisareie, Európs vládol až 45 rokov a to v rovnakej dobe, keď vládol Ninos syn asýrskeho vládcu Béla, zakladateľa mesta Babylon. Jeho nástupcom sa stal syn Telchis.
Polyxo (manželka Nyktea)

Polyxo alebo Polyxó (starogr. Πολυξώ – Polyxo/iný prepis Polyxó, lat. Polyxo) je v gréckej mytológii manželka tébskeho kráľa Nyktea.
Polyxo bola matkou Antiopy, matky Diových synov Amfiona a Zéta, ktorí sa stali tébskymi kráľmi.
Le Gratteris

Poloha

Obec má rozlohu 2,97 km². Najvyšší bod je položený 610 m n. m. a najnižší bod 438 m n. m.

Obyvateľstvo

Počet obyvateľov obce je 157 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Afa (Korzika)

Polohopis

Afa má rozlohu 11,84 km². Najvyšší bod je položený 682 m n. m. a najnižší bod 36 m n. m.

Obyvateľstvo

Afa má 2780 obyvateľov (2009).
Graf vývoja obyvateľstva:
Zdroje: INSEE
Yutz

Poloha

Obec má rozlohu 13,97 km². Najvyšší bod je položený 217 m n. m. a najnižší bod 147 m n. m.

Obyvateľstvo

Počet obyvateľov obce je 16 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chróman strontnatý

Chróman strontnatý (SrCrO₄)
Chaumot (Yonne)

Poloha

Obec má rozlohu 14,86 km². Najvyšší bod je položený 201 m n. m. a najnižší bod 90 m n. m.

Obyvateľstvo

Počet obyvateľov obce je 686 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miracle (skladba Cascada)

Kompozícia

„Miracle“ je rýchla skladba s dĺžkou tri minúty a tridsaťosem sekúnd. Použitie syntetizátorov, bicieho automatu a basového bubna ju zaraďuje do elektronickej tanečnej hudby. Zložená je v predznamenaní v tónine D mol. Vokálny rozsah speváčky Natalie Horler je v rozpätí od F3 do A4.
Rethonvillers

Poloha

Obec má rozlohu 7,12 km². Najvyšší bod je položený 95 m n. m. a najnižší bod 73 m n. m.

Obyvateľstvo

Počet obyvateľov obce je 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saussens

Poloha

Obec má rozlohu 3,02 km². Najvyšší bod je položený 254 m n. m. a najnižší bod 160 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nazaire (Loire-Atlantique)

Poloha

Mesto má rozlohu 46,79 km². Najvyšší bod je položený 47 m n. m. a najnižší bod 0 m n. m.

Obyvateľstvo

Počet obyvateľov je 67 097 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Ommeray

Poloha

Obec má rozlohu 10,12 km². Najvyšší bod je položený 282 m n. m. a najnižší bod 213 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sinop

Sinop (predtým po grécky Σινώπη – prepis zo starogréčtiny Sinópé, prepis z novogréčtiny Sinopi), pre starovek po slovensky aj Sinópa, Sinopa, Sinope alebo nesprávne Sinopé, je prístavné mesto v dnešnom severnom Turecku na brehu Čierneho mora. Bolo založené v 7. storočí pred Kr. obyvateľmi Milétu (podobne ako Trapezunt) v rámci veľkej gréckej kolonizácie. Od roku 183 pred Kr. bolo Sinope sídelným mestom pontských kráľov. V roku 70 pred Kr. bolo dobyté Rimanmi, načo sa v roku 47 stalo rímskou kolóniou. Bolo významným strediskom obchodu a tiež obchodných ciest smerom do Mezopotámie.
Sinópé bolo rodiskom gréckeho filozofa – kynika Diogena.
V súčasnosti tu žije asi 38 571 ľudí (2012).
Drevený krov

Drevený krov je nosná strešná konštrukcia zväčša malého rozpätia, ktorá sa používa ako nosný prvok pri šikmých strechách a funguje na princípe uzavretých trojuholníkov spevnených vo vrchole. Je zhotovená prevažne z dreva. Prenáša zaťaženie zo strešného plášťa (škridla, šindeľ, plech, ...) a poveternostných vplyvov (vietor, sneh) do nosných múrov. Podľa strešného plášťa a poveternostných vplyvov sú dimenzované jeho nosné prvky.
Krov (napr. na rodinných domoch) je kotvený závitovou tyčou, ktorá vystupuje zo stužujúceho venca na konci nosných múrov. V súčasnosti sa pri výstavbe nových krovov aplikuje na drevené prvky ochranný náter, ktorý chráni drevo pred hmyzom, plesňami a môže plniť aj protipožiarnu funkciu.
Entraigues-sur-la-Sorgue

Poloha

Obec má rozlohu 16,57 km². Najvyšší bod je položený 42 m n. m. a najnižší bod 20 m n. m.

Obyvateľstvo

Počet obyvateľov obce je 7 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Auvillars

Poloha

Obec má rozlohu 11,62 km². Najvyšší bod je položený 154 m n. m. a najnižší bod 36 m n. m.

Obyvateľstvo

Počet obyvateľov obce je 222 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zlatá brána (Jeruzalem)

Zlatá brána (hebr. הרחמיםשער Šá'ar Harachim Brána milosrdenstva,o arab. Brána večného života) je najstaršia z existujúcich brán jeruzalemských mestských hradieb.
Pre kresťanov je táto brána významná tým, že na Kvetnú nedeľu ňou údajne vstúpil Ježiš Kristus do Jeruzalema. Pre Židov je tiež významná, pretože veria, že ňou prejde Mesiáš keď znovu zostúpi na Zem tak, ako to je písané v Starom zákone.
V roku 1541 bránu uzavrel sultán Süleyman I., aby zabránil Mesiášovmu príchodu.
Brána sa nachádza na východnej strane Chrámovej hory, počas biblických dôb bola využívaná na rôzne rituálne účely.
Jeruzalemských brán je celkovo 11, z toho 7 je otvorených a 4 uzavreté.
Fraillicourt

Poloha

Obec má rozlohu 14,39 km². Najvyšší bod je položený 213 m n. m. a najnižší bod 131 m n. m.

Obyvateľstvo

Počet obyvateľov obce je 214 obyvateľov (2009).
Graf vývoja obyvateľstva:
Zdroje: INSEE
Infračervené žiarenie

Infračervené žiarenie (iné názvy: infračervená radiácia, infračervené lúče, infračervené svetlo, IR(-) žiarenie/radiácia/lúče/svetlo, žiarenie/radiácia/lúče/svetlo IR; ako vlnenie: infračervené vlnenie/vlny, IR vlnenie/vlny; ako časť elektromagnetického spektra: infračervené spektrum, IR spektrum, infračervené pásmo, IR pásmo; zastarano: ultračervené žiarenie/lúče/svetlo) je elektromagnetické žiarenie s vlnovou dĺžkou väčšou ako viditeľné svetlo a kratšou ako mikrovlnné žiarenie. Názov znamená „pod červenou“, pričom červená je farba viditeľného svetla s najdlhšou vlnovou dĺžkou. Infračervené žiarenie zaberá v spektre 3 dekády a má vlnovú dĺžku medzi 760 nm a 1 mm, resp. energiu fotónov medzi 0,0012 a 1,63 eV. 
Za objaviteľa infračerveného žiarenia sa považuje sir William Herschel. V roku 1800 meral teplotu oblasti priliehajúcej k červenej oblasti spektra. Herschel dal aj pomenovanie tomuto žiareniu.
Zdrojom infračerveného žiarenia je každý predmet v našom okolí, živé organizmy a všetky vesmírne objekty. Všetky telesá s teplotu menšou než 4000 Kelvinov vysielajú maximum svojho žiarenia v infračervenej oblasti. Zemská atmosféra na veľké vzdialenosti infračervené žiarenie pohlcuje.
Hranica medzi viditeľným spektrom a IR žiarením nie je presne definovaná, keďže vychádza z citlivosti ľudského oka. Iné živočíchy (napr. had) však majú spektrum „viditeľného svetla“ posunuté, alebo rozšírené, prípadne sa orientujú len podľa žiarenia v tomto spektre.

Rozdelenie

Infračervené žiarenie sa delí na pásma. Toto delenie nie je jednoznačne dané.

Tepelné žiarenie

Infračervené žiarenie je často zamieňané za tepelné žiarenie (podľa citlivosti ľudského tela), ale faktom je že povrchy telies zahrievajú takmer všetky druhy elektromagnetického žiarenia. Je však pravda, že objekty pri izbovej teplote emitujú najviac žiarenia v pásme IR 8 – 12 µm.
Jack Churchill

Životopis

Narodil sa v anglickom grófstve Surrey. V roku 1926 ukončil štúdium na Kráľovskej vojenskej akadémii v Sandhurste. V tom istom roku bol prevelený do pluku Manchester, v druhom prápore v Rangúne.
Počas služby sa rozhodol prejsť na motocykli z Rangúnu do Pune. Následne putoval do Kalkaty a späť k jednotke. Precestoval tak vyše 2 415 km. Neskôr v rámci svojej služby v Barme precestoval ešte motocyklom približne 800 km, ale tentoraz častejšie miestami, na ktorých chýbali cesty. Zúčastnil sa povstania v Barme v rokoch 1930 - 1932. Počas pobytu v Indii sa naučil hrať na gajdy, ktoré sa stali jeho životným koníčkom.
Po návrate z Indie v roku 1936 vystúpil z armády a začal pracovať ako herec v drobných úlohách, či neskôr ako drobný podnikateľ a podobne. Nikde sa dlho nezdržal, ale medzi tým získal ďalší doživotný koníček. Začal sa venovať lukostreľbe. V roku roku 1939 už reprezentoval Spojené kráľovstvo na majstrovstvách sveta v Nórsku.
Na začiatku druhej svetovej vojny bol odvelený na francúzsky front. Jedinú jeho výzbroj tvorili luk, šípy a meč. Dokázal dostreliť asi 182 m. Obľubu týchto zbraní dokazuje jeho výrok: „Každý dôstojník, ktorý ide do akcie bez meča, je nepatrične ozbrojený.“ Churchill sa po ústupe britských vojsk z Dunkerque prihlásil ako dobrovoľník do jednotiek Commandos. Ako zástupca veliteľa 3. práporu Commandos sa podieľal 27. decembra 1941 na operácii Archery. Jednalo sa o prepad nemeckých kasární v nórskom prístave Vågsøy.
V roku 1943 viedol 2. prápor Commandos pri vylodeniach na Sicílií a pri Salerne. V roku 1944 bol so svojou jednotkou vyslaný na pomoc juhoslávskym partizánom. Počas bojov s Nemcami v Juhoslávii bol zranený a padol do zajatia. Bol prevezený do Berlína a neskôr do koncentračného tábora Sachsenhausen. Z tábora sa mu podarilo utiecť spolu s jedným spoluväzňom. Boli však zajatí blízko mesta Rostock. Na sklonku vojny bol spolu s ďalšími prominentnými väzňami presunutý pod ochranou SS do Tyrolska. Koniec vojny ho zastihol v Barme.
Po vojne slúžil v britských jednotkách v Palestíne. Na jar roku 1948 sa podieľal na evakuácii židovských lekárov a civilistov z priestorov Hebrejskej univerzity, na ktorú útočili arabské jednotky.
V neskoršom období slúžil v Austrálii, kde si obľúbil surfovanie. Po odchode na dôchodok v roku 1959 sa vrátil do vlasti. Zomrel v Surrey v roku 1996.
Anežka Přemyslovna (1305 – 1337)

Anežka Přemyslovna (15. jún 1305 – 1337) bola česká princezná a sliezská kňažná, najmladšie dieťa českého a poľského kráľa Václava II. a jediné dieťa Elišky Rejčky.
Traduje sa, že ak by sa Eliške Rejčke narodil syn, chcel z neho Václav urobiť dediča Poľska, narodila sa ale dcéra a Václav o šesť dní zomrel na tuberkulózu. O Anežku sa teda starala len matka. Anežka bola tiež Přemyslovna, čo po zavraždení Václava III. v roku 1306 iste mohlo zohrať úlohu.
V období nezhôd medzi kráľom Jánom Luxemburským a predstaviteľmi českej šľachty Anežku v roku 1316 matka vydala za sliezského kniežaťa Henricha Javorského. Anežka Přemyslovna vraj čakala dieťa, ale prišla oň v prvom trimestri pri jazde na koni.
Manželstvo nakoniec zostalo bezdetné a Henrich sa po Anežkinej smrti druhý raz už neoženil.
Protuberancia

Protuberancia je plazmový objekt nachádzajúci sa v atmosfére Slnka. Môže mať rôzny vzhľad, výšku, štruktúru a životnosť. Vyskytuje sa v chromosfére a koróne. Ide o pomerne chladný (5 až 7 tisíc kelvinov) a hustý (10¹³ častíc na cm³) výrony hmoty do slnečnej atmosféry. Možno ich pozorovať po okrajoch slnečného disku napríklad pri zatmení Slnka. Mimo zatmenia sú pozorovateľné za pomoci koronografu alebo v iných spektrách. V obidvoch prípadoch sú protuberancie pozorovateľné len na okrajoch slnečného disku. Ak sa premietajú na slnečný disk, pozorujeme ich ako tmavé pásy – filamenty.

Rozdelenie protuberancií

Delenie protuberancií na pokojné a aktívne urobil taliansky astronóm Angelo Secchi už v roku 1875. V roku 1925 navrhol Pettit rozdelenie protuberancií do piatich rôznych typov: aktívne, eruptívne, spojené so slnečnými škvrnami, tornáda a pokojné. Podľa ich premenlivého tvaru môžeme protuberancie rozdeliť na výtrysky, slučky, čiapkové protuberancie, koronárne mraky, koronárne dažde, valy (kopce), stromy, tornáda a fontány.

Pokojné protuberancie

Majú dlhú životnosť, až niekoľko mesiacov a hmota v nich prúdi pomaly. Často končia svoju existenciu výronom koronálnej hmoty. Rozvinuté pokojné protuberancie sa pozorujú mimo aktívnych oblastí slnečných škvŕn. Typické rozmery pokojných protuberancií sú dĺžka 60 000 až 100 000 km, výška 14 000 až 100 000 km, hrúbka 4 000 až 15 000 km. Snímky s veľkou rozlišovacou schopnosťou ukázali, že tento typ protuberancií sa skladá z viac-menej zvislých vlákien s priemerom menším než 300 km. Plazma vo vláknach tečie rýchlosťou asi 1 km/s. Po určitom čase zaniknú buď pomalým rozkladom, stečením hmoty do chromosféry alebo náhlym zmiznutím. Pôvodne pokojné protuberancie sa niekedy môžu stať tzv. aktivovaným protuberanciami.

Aktívne protuberancie

Ich veľkosť a tvar sa menia v relatívne krátkom čase, niekoľko minút až hodín. Ich materiál však neuniká do medziplanetárneho priestoru. Majú tvar výtryskov, sprejov a slučiek, v ktorých pozorujeme rýchle zmeny a intenzívne pohyby. Niektoré z aktívnych protuberancií sú spojené s erupciami a niekedy sa s erupciami aj zamieňajú. Rýchlosť toku hmoty v aktívnych protuberanciách je okolo 100 km/s, niekedy dokonca presiahne únikovú rýchlosť Slnka a hmota sa stráca v koróne.
Protuberancie niekedy môžu mať tvar uzavretých slučiek, v ktorých jednou vetvou stúpa plazma hore a druhou sa vracia na povrch Slnka, zvyčajne do slnečnej škvrny. Rýchlosti toku sú okolo 30 km/s. Trochu iné sú erupčné slučky, v ktorých hmota tečie asi päťnásobnou rýchlosťou oproti jednotlivým slučkám, a ktoré sa vyvíjajú z erupcií.
Sermoyer

Polohopis

Sermoyer má rozlohu 16,7 km². Najvyšší bod je položený 214 m n. m. a najnižší bod 168 m n. m.

Obyvateľstvo

Sermoyer má 668 obyvateľov (2009).
Graf vývoja obyvateľstva:
Zdroje: INSEE
Oignies

Poloha

Obec má rozlohu 5,52 km². Najvyšší bod je položený 33 m n. m. a najnižší bod 23 m n. m.

Obyvateľstvo

Počet obyvateľov obce je 9 951 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Viâtre

Poloha

Obec má rozlohu 89,79 km². Najvyšší bod je položený 132 m n. m. a najnižší bod 92 m n. m.

Obyvateľstvo

Počet obyvateľov obce je 1 265 (2011).
Nasledujúci graf zobrazuje vývoj počtu obyvateľov v obci.
Zdroje: INSEE